[{"text_idx": "#000000", "text": "WannaCry ja\u0308tkab laastusto\u0308o\u0308d u\u0308le kogu maailma - Honda ja RedFlex on ohvrite seas"}, {"text_idx": "#000001", "text": "Kuu aega pa\u0308rast esimest WannaCry ru\u0308nnakut ja\u0308tkab viirus masinate nakatamist u\u0308le kogu maailma\nWannaCry sundis Honda ajutiselt Jaapanis asuva autotehase sulgema\nSama lunavara ku\u0308lvab ha\u0308vingut Austraalias \u2013 nakatades 55 liikluskaamerat"}, {"text_idx": "#000002", "text": "Kuu aega pa\u0308rast esimest WannaCry ru\u0308nnakut ja\u0308tkab viirus masinate nakatamist u\u0308le kogu maailma"}, {"text_idx": "#000003", "text": "Peaaegu ko\u0303ik on kuulnud esimesest WannaCry ku\u0308berru\u0308nnakust, mis sai alguse 12. mail. O\u0303nneks pisut pa\u0308rast esimest WannaCrypt0r ru\u0308nnakut suutsid MalwareTech hu\u0308u\u0308dnimega pahavarauurijad ru\u0308nnaku peatada, registreerides domeeni, mida kasutas lunavara enne arvutis olevate failide kru\u0308pteerimist."}, {"text_idx": "#000004", "text": "Kas see oli aga piisav, et peatada ku\u0308berkurjategijaid kasutamast illegaalset tarkvara arvutikasutajate va\u0308ljapressimiseks? Paraku mitte. andis teada, et WannaCry ja\u0308tkab globaalset ru\u0308nnakut."}, {"text_idx": "#000005", "text": "Esialgsest ku\u0308berru\u0308nnakust on mo\u0308o\u0308dunud enam kui kuu aega, kuid Wanna Cry uuendatud versioon ja\u0308tkab levimist. Pa\u0308rast laialdast meediakajastust sai kurikuulsast lunavarast teiste algajate kurjategijate eeskuju ning seepa\u0308rast u\u0308ritasid paljud luua viirusest lausa Androidi versioone."}, {"text_idx": "#000006", "text": "Need versioonid ei olnud aga pooltki nii edasiarenenud kui algne lunavara, mis suutis nakatada hiigelsuuri firmasid nagu Honda, Renault ja Nissan."}, {"text_idx": "#000007", "text": "Nii pea, kui o\u0303ige viiruse kohta saadi teada rohkem informatsiooni, hakkasid eksperdid uurima kurikuulsa viiruse algeid. Mo\u0303ned turvaeksperdid soovisid kiirelt su\u0308u\u0308distada Po\u0303hja-Koread. Nende so\u0303nul sobisid mo\u0303ned viiruse koodu osad eelnevalt uuritud pahavaraga, mida kasutas Po\u0303hja-Korea ha\u0308kkerite grupp Lazarus. Po\u0303hja-Korea eitas ku\u0308berru\u0308nnakus osalemist."}, {"text_idx": "#000008", "text": "Kuigi meedias on avaldatud hulgaliselt nippe lunavara ennetamiseks, na\u0308ib, et paljud inimesed ei ole kahjuks laadinud Windows arvutites olulisi uuendusi, mis ennetaksid WannaCry ru\u0308nnakut. Need Windows OS turvaaugud ja SMB haavatavus vo\u0303imaldavad nakatada arvutisu\u0308steemi."}, {"text_idx": "#000010", "text": "Reutersi aruande kohaselt oli Honda sunnitud peatama u\u0308he oma autotehase tootmisto\u0308o\u0308 pa\u0308rast WannaCry lunavaraga nakatumist. Ettevo\u0303te peatas to\u0308o\u0308 Sayama autotehases (Tokyos), peatades ajutiselt tootmisto\u0308o\u0308 mitmetel mudelitel, nende seas Step WGN, Odyssey ja Accord."}, {"text_idx": "#000011", "text": "Ettevo\u0303te ma\u0308rkas viirusega nakatumist laupa\u0308eval, 18. juunil. Na\u0308ib, et viirus tungis ettevo\u0303tte vo\u0303rgustikesse Jaapanis, Euroopas, Po\u0303hja-Ameerikas, Hiinas ja mitmel pool mujal. O\u0303nneks aga ei nakatunud u\u0308kski teine tehas peale Sayama. Honda Motor Co tegeles ru\u0308nnakuga kiirelt ning tehas ja\u0308tkas to\u0308o\u0308d juba ja\u0308rgmisel pa\u0308eval pa\u0308rast ru\u0308nnakut."}, {"text_idx": "#000012", "text": "Tegemist ei ole aga esimese korraga, kus see lunavara on ru\u0308nnanud autotootjat. Pahavaraline viirus on varasemalt ru\u0308nnanud Nissanit ja Renault'd, sundides neid peatama tootmise Indias, Prantsusmaal, Rumeenias, Jaapanis ja Suurbritannias."}, {"text_idx": "#000013", "text": "Sama lunavara ku\u0308lvab ha\u0308vingut Austraalias \u2013 nakatades 55 liikluskaamerat"}, {"text_idx": "#000014", "text": "Victoria politsei kinnitas, et kurikuulsat lunavara ma\u0308rgati hiljuti tegutsemas Austraalias. Teadaande kohaselt ru\u0308ndas pahavaraline viirus 55 liikluskaamerat, nende hulgas kiiruskaamerad ja punase tule kaamerad. Kaamerad kuuluvad liiklusmonitoorijale RedFlex, mis kuulub riigiasutuse juurde."}, {"text_idx": "#000015", "text": "Intsidendist anti esimest korda teada 3AW raadio kaudu 22. juunil pa\u0308rast seda, kui raadiosaate juht ei saanud vastust ametivo\u0303imudelt."}, {"text_idx": "#000016", "text": "Nakatunud kaamerad toimivad internetiu\u0308henduseta, mis ta\u0308hendab, et nakatumisega on seotud keegi, kes vastutas kaamerate hoolduse eest. Na\u0308ib, et kaamerad nakatati lunavara sisaldava USB seadme kaudu."}, {"text_idx": "#000017", "text": "Kaamerad ja\u0308tkasid aga to\u0308o\u0308d. Ainus probleem, mida lunavara po\u0303hjustas, olid ootamatud kaamera va\u0308ljalu\u0308litused ja taaska\u0308ivitused, misto\u0303ttu olid kaamerad umbes 15 minutit ja kauemgi va\u0308lja lu\u0308litatud seni, kuni need ta\u0308ielikult taaska\u0308ivitusid."}, {"text_idx": "#000018", "text": "Su\u0308steemi parandati va\u0308ltimaks viiruse levimist ning riigi ametivo\u0303imud tegelevad hetkel WannaCry viiruse kustutamisega nakatunud seadmetest. Probleem peaks olema ta\u0308ielikult korda aetud paari pa\u0308eva jooksul."}, {"text_idx": "#000022", "text": "CryptoWall 4.0VKontakte.DJKMSPico viirusOsiris lunavaraviirusChromium viirus"}, {"text_idx": "#000023", "text": "Wana Decrypt0r lunavaraviiruse eemaldamise etapid\nSaa lahti .wcry faililaienduse viirusest"}, {"text_idx": "#000024", "text": "Kuidas WannaCry ru\u0308nnak u\u0308le elada?"}]